**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ՄԱՐՏԻ 7-Ի N 184-Լ ՈՐՈՇՄԱՆ ՄԵՋ**

**ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |  |
| --- | --- | --- |
| ՀՀ տարածքային կառավարման և ենթակառուցվածքների նախարարություն | | 07.09.2021թ. |
| ԳՍ//23274-2021 |
| «Հայաստանի Հանրապետության կառավարության 2019 թվականի մարտի 7-ի N 184-Լ որոշման մեջ լրացում կատարելու մասին» ՀՀ կառավարության որոշման նախագիծը քննարկվել է ՀՀ մարզպետարանների հետ։  Նախագծի վերաբերյալ առաջարկություններ և դիտողություններ չկան։ | **Ընդունվել է** | |
| ՀՀ արդարադատության նախարարություն | | 09.09.2021թ. |
| №/27.3/28441-2021 |
| «Հայաստանի Հանրապետության կառավարության 2019 թվականի մարտի 7-ի N 184-Լ որոշման մեջ լրացում կատարելու մասին» ՀՀ կառավարության որոշման նախագծի կապակցությամբ հարկ ենք համարում նշել, որ հաշվի առնելով, որ ՀՀ կառավարության 20 մայիսի 2021 թվականի N 832-Լ որոշման ընդունմամբ արդեն իսկ վերացել է հավաստագրի պարտադիր պահանջը, իսկ մինչև դրա ընդունումը ծրագրի շրջանակներում դիմած, ֆինանսական կառույցների կողմից վարկավորված, սակայն ՀՀ էկոնոմիկայի նախարարության կողմից հավաստագիր չստացած տնտեսվարողների կողմից հավաստագրի ներկայացման պարտադիր պահանջի անհրաժեշտությունը սույն Նախագծի ընդունմամբ վերանում է, առաջարկում ենք Նախագծով նաև ուժը կորցրած ճանաչել Հայաստանի Հանրապետության կառավարության 2019 թվականի մարտի 7-ի N 184-Լ որոշման 30-րդ կետը: | **Չի Ընդունվել**  Հայաստանի Հանրապետության կառավարության 2019 թվականի մարտի 7-ի N 184-Լ որոշման 30-րդ կետը ուժը կորցրած ճանաչելու պայմաններում չի կարգավորվում 2021 թվականի ապրիլի 1-ից մինչև մայիսի 22-ը (ՀՀ կառավարության 2021 թվականի մայիսի 20-ի N 832-Լ որոշման ուժի մեջ մտնելու օրը) ծրագրին դիմած, ֆինանսական կազմակերպությունների կողմից վարկավորված, սակայն Էկոնոմիկայի նախարարության կողմից հավաստագիր չստացած շահառուների հավաստագրման գործընթացը։ | |
| ՀՀ ֆինանսների նախարարություն | | 17.09.2021թ. |
| №01/29/14857-2021 |
| Ի պատասխան Ձեր 31.08.2021թ. թիվ 01/12769-2021 գրության՝ «Հայաստանի Հանրապետության կառավարության 2019 թվականի մարտի 7-ի N 184-Լ որոշման մեջ լրացում կատարելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.  Նախագծով առաջարկվում է Գյուղատնտեսության ոլորտին տրամադրվող վարկերի տոկոսադրույքների սուբսիդավորման ծրագրով (Ծրագիր) նախատեսել դրույթ առ այն, որ մինչև 2021 թվականի ապրիլի 1-ը Ծրագրին դիմած, վարկավորված, սակայն հավաստագիր չստացած տնտեսավարողների համար հավաստագրի առկայության նախապայմանը 2021 թվականի հոկտեմբերի 1-ից հետո ֆինանսական կառույցների կողմից չի կիրառվում:  Հատկանշական է, որ ՀՀ կառավարության 2021 թվականի մայիսի 20-ի N 832-Լ որոշմամբ արդեն իսկ վերացվել է հավաստագրի պարտադիր պահանջի նախապայմանը՝ դրա գործողությունը տարածելով միայն մինչև 2021 թվականի ապրիլի 1-ը Ծրագրին դիմած և վարկավորված տնտեսավարողների վրա: Ընդ որում, նույն որոշմամբ ուժը կորցրած է ճանաչվել դրույթն առ այն, որ Ծրագրի մոնիթորինգն իրականացնում է Էկոնոմիկայի նախարարությունը` վարկառու տնտեսավարող սուբյեկտներում ուսումնասիրություններ իրականացնելով: Նշված փոփոխությունների անհրաժեշտությունը հիմնավորվում է արտակարգ և ռազմական դրությամբ, ինչպես նաև ռեսուրսների սահմանափակ լինելով:  Վերոգրյալի կապակցությամբ գտնում ենք, որ Ծրագրի շահառու հանդիսացող տնտեսավարողների համար պետք է ապահովվեն հավասար և ոչ խտրական պայմաններ՝ անկախ դիմելու ժամկետներից (մինչև 2021թ. ապրիլի 1-ը կամ դրանից հետո): Ուստի ստեղծված պայմաններում ընդունելի ենք համարում Նախագծով նախատեսված կարգավորումը:  Միևնույն ժամանակ, առաջարկվող մոտեցման կապակցությամբ հիմնավոր որոշում կայացնելու նպատակով անհրաժեշտ ենք համարում հստակեցնել, թե ինչ ազդեցություն է ունեցել հավաստագրի ինստիտուտը Ծրագրի շրջանակներում իրականացվող գործընթացների վրա, ինչ ռիսկերի մեղմմանը/զսպմանն է այն կոչված եղել, և արդյոք հավաստագրի պահանջի չեղարկման դեպքում ապահովվում են նշված ռիսկերի կառավարման անհրաժեշտ կառուցակարգեր: | **Մասամբ է ընդունվել**  Հայաստանի Հանրապետության կառավարության 2019 թվականի մարտի 7-ի N 184-Լ որոշմամբ հաստատված Գյուղատնտեսության ոլորտին տրամադրվող վարկերի տոկոսադրույքների սուբսիդավորման ծրագրի շահառուները հավաստագիր ստանում էին կազմակերպվող ուսուցողական դասընթացներին մասնակցելու արդյունքում, իսկ դասընթացները սկսվում էին տարբեր ոլորտներ նախընտրած շահառուների խումբը ձևավորվելուց հետո։ Ռեսուրսների սահմանափակ լինելու պատճառով դասընթացների կազմակերպման հարցում առաջանում էին խնդիրներ։ Ինչ վերաբերում է հավաստագրման գործիքի միջոցով ռիսկերի մեղմմանը կամ զսպմանը, ապա ծրագրի շրջանակում կազմակերպվող երկօրյա դասընթացը տնտեսավարողներին տալիս էր գյուղատնտեսության ոլորտի ընդհանրական գիտելիքներ, իսկ դասընթացի երկրորդ օրը տնտեսավարողները պետք է ներկայացնեին ծրագրի շրջանակում վարկի նպատակային օգտագործման վերաբերյալ տնտեսական հաշվարկներ։ Ծրագրի 19-րդ կետով նպատակային օգտագործման հսկողությունը վերապահված է ֆինանսական կառույցին, որը վարկի տրամադրումից հետո վեցամսյա ժամկետում իրականացվում է նպատակային մոնիթորինգ։ | |